
ALKUSANAT


Kirjan tarina on fiktiivinen ja tapahtumat hevosiin, talleihin, kilpailuihin tai ihmisiin ovat sattumanvaraisia. Sarjan inspiraation lähteenä on kirjailijan nuoruuden ratsastusharrastus ja elinikäinen rakkaus kaikkiin eläimiin.


Sarjan julkaisut:




	Laura muuttaa maalle


	Lauran kesä


	Laura kilpailee


	Lauran hevostalli


	Lauran päätös


	Eläinlääkäri Laura


	Kilparatsastaja Laura


	Ponijengin päätös (tulossa)













PÄÄOSISSA




	Laura, Maarit ja Magnus Andersen, perhe. Magnus omistaa Tanskassa Knab Champ (KC) hevostallin. Laura on päähenkilö, eläinlääkäri ja kilparatsastaja. Maarit äitinsä, entinen kansainvälinen kilparatsastaja, asuu Suomessa.


	Anne Niittykumpu. Lauran nuoruudenystävä, menestynyt junioriratsastaja, eläinlääkäri ja valmentuu nyt KC talleilla.


	Erik Kuusi, Lauran ystävä, eläinlääkäri, joka valmentuu KC talleilla. Isänsä Antti Kuusi, entinen kansainvälinen kouluratsastaja, asuu Suomessa.


	Riikka Thomason-Sihvonen, joka harjoittelee kilparatsastusta Knab Champ talleilla Tanskassa. Riikka on Lauran lapsuudenystävä ja Joonaksen vaimo


	Stella ja Joonas Sihvonen ovat sisarukset. Joonas on Riikan aviopuoliso, työskentelee kouluttajana NATO:ssa.


	Suvi Lehtonen, menestynyt poniluokissa ja Lauran nuorempi suojatti


	Lucas Andersen-Rotte, kilparatsastaja, Line-tädin poika


	Lauro Bianchi, kilparatsastaja ja ratsuttaja Italiasta


	Matias Rosberg †


	Nora täti, Knab Champ kartanon taloudenhoitaja


	Gert setä, Knab Champ tallimestari


	Jos, Knab Champ ylieläinlääkäri


	Line täti, Knab Champ johtava eläinfysioterapeutti, eläinlääkäri ja Lucaksen äiti


	Aad Hoen, ratsuttaja Hollannista













HEVOSET JA PONIT




	Helmin Musta, Lauran poni


	De Pinte Hercules, Lauran poni


	Knab Champ Rosco, Lauran poni


	Summercove Jambo, Erikin poni


	Knab Champ Serbi, Lauran ratsu, tamma, omistaja Maarit


	Knab Champ Lordi, omistaja Erik & Antti


	Knab Chap Dylan, Erikin valmentama ja Lauran omistama ori


	Knab Champ Sissel, Riikan kilparatsu, tamma ja omistaja Lauran hevostalli


	Knab Champ Prinsess, Suvin valmentama tamma, omistaja KC-talli


	Knab Champ Heavy Black, omistaja Matias, ori


	Knab Champ Daddy Cool, Annen valmentama ja KC tallin omistama ori


	Sweebroek Jamaal arabiori, omistajat Laura ja Lucas


	Sweebroek Aadelheide, knabstrubber tamma. Omistaja KC-talli


	Aminah Arabian Knight, Lucaksen omistama arabian täysverinen kilparatsu.





KOIRA




	Meri, saksanpaimenkoira, Lauran omistama, löytökoira Tanskasta













LUKU 1


KILPARATSASTAJAT TANSKASSA


”Vihdoinkin perillä”, kiljaisi Suvi. Matias ajoi Knab Champ talleille hevoskuljetusautollamme ja pääsimme ottamaan ratsumme ulos. Mukanamme meillä oli rakkaat ponimme Musta, Rosco, Hercules, ja Jambo sekä ratsumme KC Serbi, KC Dylan, KC Prinsess sekä KC Heavy Black. Lauron KC Serafina II jo odotteli uudessa tallissaan Lordin ja Daddy Coolin kanssa, jonne talutimme myös Serbin, Dylanin, Prinsessin ja Heavy Blackin. Ihastelimme uutta tallia. ”Kyllä täällä kelpaa asua.”


Tallityöntekijä, nuori mies, tuli heti ruokkimaan ratsumme ja kehotti jättämään ne hänen hoitoonsa. ”Magnus määräsi minut vastuuseen näistä ja eläinlääkärimme Jos tulee hetken kuluttua tekemään tutkimukset.” Hän esittäytyi Axel nimiseksi ja kertoi hoitavansa vain meidän ratsujamme, myös poniemme suhteen. Hän esitteli myös harjoittelijansa, joka keskittyisi poneihimme. ”Magnus on määrännyt Rugerin teidän käyttöönne, hän siivoaa ponitallit.” Kerroin hoitavamme itse ponimme. ”Se ei käy, Ruger saa siitä palkan”. ”Line on valvojamme ja hän tulee aamulla hieromaan tiimin kanssa ratsunne.” Axel antoi sovelluksen puhelimiimme. ”Tässä on kamera 24/7 tallin karsinoihin.” Kiitimme häntä.


Riikka juoksi tallipihaan vastaan ja hetken kuluttua tulivat Gert, Nora ja Jos. ”Magnus on juuri nyt hankkimassa uusia varsoja tilalle mutta minun pitää esitellä Annelle KC Daddy Cool.” kertoi Riikka. Line tätini tuli tervehtimään. ”Tervetuloa, lisää prinsessoja”, hän kommentoi sarkastiseen tapaansa, mutta halasi meitä lämpimästi. Stellaa hän seurasi pitkään, sentään tervehti. ”Tytön pitää opetella tanskaa.”


Anne tiedusteli:” Voidaanko ensin nähdä Cool.” Gert kertoi sen olevan laitumella ja lähdimme sitä katsomaan. ”Samalla orilaitumella on myös Erikin Lordi, nämä tulee hyvin yhdessä juttuun.”


Riikka johdatti meidät orilaitumelle, joka oli aivan uutta KC talleilla. ”Laitetaan tänne myös Dylan ja Heavy Black, se tuntee Coolin ja Lordin.” Orilaidun oli valtavan suuri alue, vahvoilla korkeilla aidoilla ja niille oli oma uusi talli. Päästimme Dylanin orilaitumelle ja Coole ja Lordi ottivat sen muutamien oripukkien jälkeen ystävällisesti vastaan. ”Hyvä luoja”, huokaisi Anne. ”Pitäisikö minun ratsastaa noin kookkaalla orilla.” Lordi oli Coolia ainakin 5 cm matalampi, vaikka se oli kookas ori. Dylan oli kuin minikokoinen niiden rinnalla. ”Mikä tämän korkeus on”, tiedusteli Anne. ”Eilen mittasin ja säkäkorkeus on 178 cm”, kertoi Riikka. ”Dylan on 168 cm, ilmankos se näyttää ihan kääpiöltä tämän rinnalla ja Lordin korkeus on 170 cm.” Anne mietti miten tulisi pärjäämään. ”Heavy Black on matalampi tätä ja sekin on valtavan iso.”

”Tuo ori pitää hieroa heti aamulla”, kertoi Line ja antoi sen Riikalle tehtäväksi. ”Uusi tyttö voi lähteä katsomaan”, Line vilkaisi Stellaa. Stella ei ymmärtänyt sanaakaan. Kuiskasin hänelle.” Aloitetaan tanskan opinnot tänään.” ”Kävelytetään ponit laitumelleni.” Riikka kertoi siellä kaiken olevan kunnossa. Talutimme Mustan, Roscon, Jambon ja Herculeksen talolleni ja päästimme ne laiduntamaan. Meri jäi niitä vartioimaan.


”Tallia on vähän suurennettu isäsi toimesta, kaikki mahtuvat sinne”, kertoi Riikka. Menin sisälle talooni. Siellä paloi takassa tulet ja piha oli kaunis, kukista ja niittykukkapellosta oli huolehdittu. Suvi, Stella ja Anne halusivat jäädä asumaan kanssani. Riikka kutsui Erikin hänen ja Joonaksen taloon. ”Meillä on runsaasti tilaa, saat vierastalomme käyttöön.” Erik suostui ja kiitti. ”Jambo voi asua Lauralla, niin saan tekosyyn käydä siellä monta kertaa päivässä.” Matias ja Lauro asettuivat henkilökunnan rivitaloon asumaan.


Palasimme Kartanolle ja Magnus oli jo saapunut kotiin. Ryntäsin hänen syliinsä, olin kovin ikävöinyt, samoin isäni. ”Mennään kohta Nora tädin lounaalle mutta ensin haluan näyttää yllätykseni teille kaikille.” Näimme mitä Magnus oli meille hankkinut. ”Tässä on Suville pinkki mönkijä, Annelle sininen, Erikille, Matiakselle ja Laurolle mustat, Stellalle ja Lauralle punaiset.” Lisäksi saimme uudet kypärät mönkkäreiden väreihin. Vanha Jeeppi seisoi yhä pihallani. ”Se on juuri huollettu ja toimii”, kertoi isäni.


”Tervetuloa Knab Champ talleille valmennukseen ja toivottavasti viihdytte täällä.” Isäni ojensi kulkukortit kaikille sekä kartanoon oman kortin. ”Käyttäkää kartanon kirjastoa, elokuvateatteriamme, mediahuonettamme, josta voitte valita uudet tabletit, läppärit ja älypuhelimet, joissa on kaikissa valmiit ilmaiset liittymät. Kartanon henkilökunnalta voitte pyytää valmistamaan aterioita tai eväitä. Uima-altaat ja sauna on myös lämmitetty jatkuvasti. Henkilöstöruokalaan pääsette myös näillä korteilla, aamiainen alkaa jo klo 6–9, lounas on klo 11–14, iltapäivällä tarjoamme kahvia, teetä, virvokkeita sekä tanskalaisia voileipiä, illallinen klo 17–19 ja iltapala klo 21–23. Lisäksi snackseja, virvokkeita ja automaattikahvia saa ottaa ruokalasta aina halutessaan.”


Riikka muistutti:” Henkilökunnan päivystyshuoneessa on uusi pizza automaatti, joka on aina toiminnassa, helppokäyttöinen ja toimii henkilökuntakortilla.”


Hetkeen kukaan ei puhunut mitään. ”Lähdetään kiertämään kartanon tilat ja sitten lounaalle”, kerroin. Magnus lähti talleille ja Riikan kanssa johdatin kaikki tutustumaan nyt kartanoon. Oli todella hiljaista ja kaikki vain kävelivät perässämme. Ystäväni ottivat uudet läppärit, tabletit ja älypuhelimet. Sitten Suvi kiljaisi:” Jään tänne asumaan.” Kaikki nauroimme yhteen ääneen.


Kävimme sen jälkeen vielä varustehuoneessa. ”Voitte käyttää täältä kaikkia uusia varusteita ratsuillenne ja valita itsellenne ratsastus- sekä edustusvaatteet tarpeidenne mukaan. Nämä tarjoavat KC tallin yhteistyökumppanit ja ovat ilmaisia kaikille valmennettaville sekä työntekijöillemme.” Ystäväni olivat niin häkellyksissä, että päätimme hakea varusteet myöhemmin. ”Mennään syömään ja sen jälkeen uimaan”, ehdotti Riikka.


Nora tätini oli kattanut pöydän valmiiksi kartanon terassille. ”Luulen että näin kauniina päivänä teille sopii paremmin ruokailu täällä.” Söimme tanskalaisia voileipiä, salaatteja ja grillattua kalaa. Vähitellen olimme aivan täynnä. Kiitimme Nora tätiä ja tarjouduimme tiskiavuksi. ”Höpsis, onhan meillä henkilökunta ja koneet, menkää nyt nauttimaan ensimmäisestä illastanne tanskassa.”


Kävimme kartanon saunassa, uimme pihan lämmitetyssä uima-altaassa ja istuimme tulipaikan lämmössä hetken. Stella halusi lähteä opettelemaan mönkijällä ajamista. Nousimme mönkijöille, puimme kypärät ja lähdin etunenässä ajamaan. Lauro ohjasi hitaampia. Erik lähti heti perääni. ”Et pärjää minulle”, kiljaisin. Olin 5 minuuttia ennen Erikiä rannassa. Riikka oli seuraava ja muut tulivat hitaammin. Istuimme seuraamassa aaltoja ja auringonlaskua. ”Kaunista”, kertoi Suvi. ”Täällä voisi oikeasti elää koko lopun elämäänsä.”


Ajoimme takaisin kotiini. Nora täti oli jo pedannut sängyt valmiiksi ja laittanut liinavaatekaappiin runsaasti puhtaita lakanoita ja pyyhkeitä. Ponit jäivät laitumelle ja ihastelin uutta tallia. Vein Merille ruokaa, se hotkaisi sen kiireesti ja palasi Mustan viereen.


Stella ja Suvi saivat talon kaksi pienintä vierashuonetta yhteisellä kylpyhuoneella. ”Voitte kalustaa nämä kuten haluatte”, kerroin ja neuvoin Magnuksen huonekaluvaraston. ”Käydään kohta katsomassa ja Petri tuo kalusteet.” Anne otti kolmannen huoneen omalla kylpyhuoneellaan, jossa Riikka oli aiemmin asunut. ”Tämä kelpaa minulle, todella nätti.” Oma makuuhuoneeni ja pieni saunani kylpytiloineen oli ennallaan.


Anne jäi asettumaan taloksi ja jaloittelin Mustaa, Roscoa ja Jamboa Suvin ja Stellan kanssa. Ratsastimme Magnuksen huonekaluvarastolle ja samalla näytin heille, miten kortti toimii ja kerroin kortin olevan pakollista pitää aina mukana. ”Meillä on vartiointiliike ja he eivät välttämättä tunnista kaikkia.” Sidoimme ponit liekaan ja ryhdyimme valitsemaan huonekaluja. ”Sänkyhän siellä on sekä uusi patja, eli miten haluat kalustaa huoneesi.” Stella tutki varastoa. ”Aivan ihana kampauspöytä, saanko tuon.” ”Mitä muuta”, kysyin. Stella huomasi varaston nurkassa kirjoituspöydän. ”Voisin ottaa tuon, se näyttää yksinäiseltä.” Tutkimme pöytää: ”Tässä on jalka murtunut ja tämä pitää korjata”, mainitsin. Stella mietti: ”Se on kuin minä, rikkinäinen ja yksinäinen.” Lupasin Stellalle pöydän: ”Se kyllä korjataan ensin.” Sydämeni aivan pakahtui Stellan sanoista. ”Sinunkin elämäsi kyllä korjaantuu, usko siihen.” Halasin ystävääni.


Suvi löysi vähän uudemmat huonekalut. ”Ihana pinkki pöytä, otan sen. Muistutin hänellä olevan pienimmän huoneen, joka oli jo valmiiksi kalustettu. ”Aina mahtuu yksi pinkki pöytä”, hän päätti.


Soitin Petrin paikalle ja tervehdin häntä. ”Pitkästä aikaa, kiva nähdä.” Petri moikkasi vähän vaisusti mutta selvästi ilahtuneena. Hän lupautui tuomaan huonekalut kotiimme myöhemmin ja puuseppämme korjaavan myös tuon kirjoituspöydän jalan. Stella etsi vielä sopivia mattoja, jotka olivat viereisessä varastossa pestyinä ja pakattuina.


Petri veti minut sivuun. ”Tiedäthän että vaimoni muutti USA:han kilpailemaan jo vuosi sitten ja hänellä on nyt uusi aviomies ja uusioperhe.” En tiennyt, pahoittelin kovasti asiaa. ”Miten voit”. kysyin. ”Päivä päivältä paremmin, tein pari pahaa virhettä täällä talleilla ja pidin Magnuksen piikkiin pari kuukautta lomaa etelässä. Aloitin nyt uudelleen ratsastuksen ja työt KC tallilla.” En halunnut tiedustella heidän ongelmiaan koska tiesin isäni ankaruuden mutta myös hänen sydämellisyytensä tarvittaessa. Petri kuitenkin koki tarvetta puhua. ” Vammautin kalliin tamman huolimattomuuttani ja sain syytteen eläinsuojelurikoksesta, jonka vuoksi vakuutus korvasi vain pienen osan tamman arvosta.” ”Isäni tuntien sinulla on nyt uusi mahdollisuus, mutta totta kai olen järkyttynyt asiasta enkä voi hyväksyä tekoasi.”


Petri kertoi oman isänsä maksaneen tamman hinnan ja Magnus oli antanut asian olla, erityisesti koska Petrin isä oli hänen lapsuudenystävänsä. ”Oikeuskäsittely on vasta alussa ja voi olla, että en ikinä saa enää olla eläinten kanssa tekemisissä, mutta Magnus on antanut minulle uuden tilaisuuden.”

LUKU 2


ENSIMMÄINEN HARJOITUS


”Tänään aloitetaan harjoitukset”, kertoi Mangus aamiaisella. ”Lähtekää lämmittämään ratsunne ihan tuohon lähipellolle, kuolaimettomilla ohjaksilla, jonka jälkeen puette kevyet harjoituskuolaimet ja tuotte ne ratsastustunnille kentälle noin tunnin kuluttua.”


Harjasimme ratsut, jotka satuloimme maastovarustein. Anne nousi Daddy Coolin selkään, Suvi Prinsessin, minä Serbin ja Erik Dylanin. Matias oli Blackyn kanssa ja Lauro ratsasti Lordia. Välittömästi Anne oli hätää kärsimässä, Daddy Cool oli erittäin kuuma ori ja lähti heti kovaan kiitolaukkaan. Me muut saimme ratsumme rauhoitettua. ”Anne pärjää kyllä”, hihkaisin.


Ratsukko hävisi näkyvistä ja odotimme pitkään. Vartin kuluttua Anne oli yhä selässä ja Cool ravasi kauniisti takaisin päin. Anne pyöritteli päätään.” Oli kyllä reipas laukka.” Hän oli päättänyt antaa orin laukata ja tyytyi vain myötäämään. ”Pyysin jopa lisää vauhtia, en ole ikinä mennyt näin kovaa.” Anne kertoi Coolin rauhoittuneen melko nopeasti huomatessaan luvan laukata. ”Pysähdyimme, taputin sitä ja otimme muutaman peruutusaskeleen, sen jälkeen Cool oli kuin sulaa vahaa, se vain halusi kokeilla.” Anne kehotti meitä menemään eteenpäin. ”Ratsastan nyt käyntiä takaisin, että Cool rauhoittuu ja saan itsekin vähän vetää henkeä.” Cool lähti käyntiä takaisin talleille, huolimatta muusta laumasta, joka eteni. ”Ja yhteys on luotu”, kerroin. ”Vain Anne osaa käsitellä näitä kuumia tapauksia.” Vaihdoimme vaatteemme ja koulusatulat sekä määrätyt kevyet kuolaimet ratsuillemme.


Isäni ja Gert odottivat jo kentällä kahden KC ratsuttajan kanssa, tunnistin molemmat. Gert esitteli heidät. ” Ratsuttajanne ovat Helmut Schulz Saksasta ja Heli Pitkänen Suomesta, molemmilla on pitkä kouluratsastusura takanaan sekä lukuisia Cup voittoja. Heli puhuu suomea, joten hän keskittyy pelkästään Suvin ohjaamiseen.”


Helmut puhui tanskaa. ”Me keskitymme nyt klassiseen kouluratsastukseen ja perusliikkeisiin. Hiomme ne kuntoon, joka jälkeen vasta etenemme.” ”Kaikki kaviouralle, ratsastan itse Lordin”, määräsi Magnus. ”Lauro voi nyt mennä ratsastamaan Serafina II:sen nuorten ratsujen ryhmään.”


Helmut aloitti.” Pitkin ohjin liikkeelle ja pitäkää hyvät välit.” Saman tein Heli puuttui Suvin ohjaamiseen. ”Pitkät ohjat ja välit, Suvi ja nyt heti. Pidä se pohje kiinteänä ja oikeassa paikassa, paina kantapäät kunnolla alas.” Suvi korjasi heti suorituksensa. Helmut käskytti.” Ottakaa ohjat ja ratsastetaan käyntiä yhä.” Hän näytti tyytyväiseltä.


”Suunnan vaihdos.” Sekin näytti onnistuvan kaikilta. ”Pysähdys ja vuorotellen käännös etuosan ympäri.” Myös peruutusaskeleet onnistuivat kaikilta.


”Peruskäyntiä, josta lisättyä käyntiä”, kertoi Helmut. ”Ja otetaan harjoitusraville kaikki nyt.” Jälleen Heli joutui korjaamaan Suvia. ”Sinulla on nyt kouluratsastussatula, käytä sitä apuna ja polvitukena.” Hetken kuluttua Suvi sai käskyn suoristaa selkänsä. Heli kehui:” Nyt näyttää hyvältä, älä taivuta selkääsi, pidä ja tallenna tuo asento omaan lihasmuistiisi.” Suvi hymyili, hän oli ymmärtänyt täysin ohjeet.


”Nyt on kuuma päivä, joten suihkutetaan ja kuivataan ratsut, jonka jälkeen talutetaan ne laitumelle”, keskeytti paikalle tullut Line. ”Me hieromme ratsut tallissa illalla.” Siihen ei ollut ratsuttajilla mitään sanomista, Line tarkkaili kaikkea ja kaikkia ja hänen ohjeensa aina toteutettiin. Erik kuiskasi minulle:” Oliko tämä siis tässä.” ”Taisi olla, mitä muuta kuvittelit, täällä aloitetaan nyt aivan alusta, isäni tuntien.” Helmut ilmoitti harjoitusten jatkuvan seuraavana päivänä.


Teimme kokonaisen kuukauden töitä kentällä päivittäin, perusasioiden kanssa. Kaikki mahdollinen hiottiin klassisen koulutuksen tapaan virheettömäksi. Suvi erityisesti kehittyi parhaiten. Meillä muilla oli nuo taidot mutta Helmut oli virheettömyyttä vaativa ratsuttaja. ”Ilman kouluratsastustaitoja ei voi pärjätä esteillä tai kenttäratsastuksessa, joten kehotan teitä opiskelemaan tarkkaan ja huolellisesti.” Sain itse moitteita ”matkustamisesta” ja Erik kehuja tasapainostaan. Anne oli Helmutin suosikkiratsastaja . Suvi taas Helin. Lauro Lordin kanssa ja Matias pärjäsivät myös hyvin. Molemmilla oli taidot yhä tallella.


Petri siirtyi myös ryhmäämme, hän joutui taukonsa vuoksi aloittamaan alusta. Hän ratsasti nyt Knab Champ Moorea, jota isäni oli valmentanut kenttäratsuksi. Esteuran Petri oli jättänyt ja tavoitteli nyt kenttäratsastuksessa menestystä. Magnuksella ja Petrillä oli jotakin kitkaa väleissään, mutta minä taisin olla ainoa, joka sen huomasi. Tunsin isäni niin hyvin. Gert usein varmisteli Petrin tekemisiä talleilla, mietin sen olevan sovittu käytäntö, olihan Petri saanut uuden tilaisuuden. En tästä puhunut edes ponijengin kanssa.










LUKU 3


YSTÄVÄMME STELLA


Olin huolissani Stellasta, joka vetäytyi yhä enemmän yksikseen, varsinkin kun ratsastimme päivät KC talleilla ja illat poneillamme. Stella harvoin lähti edes poniratsastukseen mukaan. Riikka oli valtavan kiireinen ratsunsa Sisselin kanssa ja valmentautui nyt olympialaisiin varsinkin, kun oli voittanut aluksi Tanskan mestaruuden ja sen jälkeen oli Euroopan mestaruuskisoissa sijalla 3.


Stella oppi kyllä hyvin tanskaa, varsinkin kun hän osasi puhua ruotsia ja puhuimme nyt talossamme vain tanskaa tai ruotsia. Anne suvereenisti puhui kieltä kuin kieltä ja opetti Stellalle myös saksaa. Päivittäin heillä oli tuntien mittaisia kielikylpyjä.


Line tätini ei ollut hyväksynyt Stellaa fysioterapia ryhmäänsä harjoittelijaksi. ”Tyttö ei puhu ei pukahda, en voi mitenkään auttaa häntä”, Line kertoi minulle. Yritin selventää Stellan menneisyyttä mutta Line oli leppymätön. ”Täällä on niin kalliit ja arvokkaat hevoset ettei puhumaton pärjää.” Suutuin Line tädille. ”Miten voit olla noin sydämetön, Stella pelkää sinua.” Line vain käveli pois. ” Minä olen vastuussa kaikista ratsuista ja teidän poneistanne, minua ei kiinnosta, jos joku pelkää minua, tytön pitäisi reipastua, jos haluaa päästä harjoittelijaksi. Olen puhunut tästä Magnuksen kanssa ja isäsi oli samaa mieltä.” Juttelin Riikalle asiasta. Riikka kertoi yrittäneensä parhaansa mutta Stella oli myös hänelle puhumaton. ”Ainoa kenen kanssa hän juttelee, on Joonas, ja hän on nyt Naton tukikohdassa USA:ssa.”


Sain ajatuksen. Koputin Stellan huoneeseen. Hän avasi oven ja oli vielä nukkumassa, vaikka oli jo keskipäivä. ”Nyt lähdetään pienelle seikkailulle”, kerroin. ”Saat opetella ajamaan Jeeppiä ja suorittaa myöhemmin ajokortin.” Hetken vastustelun jälkeen sain hänet aamiaiselle ja pukeutumaan. ”Nyt autoon, opettelet ajamaan.”


Jeepissä oli automaattivaihteisto ja hän oli aiemmin ajanut tavallisilla vaihteilla, joten useaan kertaan hän yritti painaa kytkintä ja jarrutti, ja jarrua etsiessään hän painoi kaasua. Kehotin häntä käyttämään vain yhtä jalkaansa, vaihdellen kaasusta jarruun ja matkamme sujui jo vähemmän pelottavasti. ”Unohda kokonaan vasen jalka.”


Stella ajoi pitkin yksityisteitämme ja uskaltauduimme kylätielle. Pyysin häntä pysähtymään kyläkauppamme pihalle. Tuttu pariskunta tuli vastaan. ”Onko se Laura, tervetuloa.” Olin aiemmin työskennellyt kyläkaupan kesäkahvilassa ja selättänyt sosiaaliset ongelmani. ”Ja kukas tämä neiti on”, he tiedustelivat. Stella puhui kaunista ruotsia ja tuli ymmärretyksi, esitellen itsensä. Meidät kutsuttiin kahville ja Stella tykästyi kovin kahvilan ilmapiiriin. ”Olisipa kiva paikka olla töissä.” Kerroin Stellalle itse työskennelleeni täällä. ”Täällä pärjää hyvin myös ruotsin ja englannin kielellä ja joskus meillä oli myös suomalaisia turisteja.” Asiakkaita oli runsaasti koska kesäkausi oli aluillaan. Englantia puhuttiin siellä täällä, joka oli Stellalle tuttu kieli. Hän ymmärsi jopa riikinruotsia. Muutamia saksankielisiä asiakkaita tiedusteli paikkakunnan nähtävyyksistä. Stella kertoi koulussa ja Annelta oppimallaan saksalla paikallisista raunioista ja näytti puhelimestaan kartan.

